Kommissionens direktiv 2001/48/EF

af 28. juni 2001

om ændring af bilagene til Rådets direktiv 86/362/EØF og 90/642/EØF om fastsættelse af maksimalgrænseværdier for indholdet af pesticidrester i og på korn og på og i visse produkter af vegetabilsk oprindelse, herunder frugt og grøntsager

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn(1), senest ændret ved Kommissionens direktiv 2001/39/EF(2), særlig artikel 10,

under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager(3), senest ændret ved direktiv 2001/39/EF, særlig artikel 7,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(4), senest ændret ved direktiv 2001/47/EF(5), særlig artikel 4, stk. 1, litra f), og

ud fra følgende betragtninger:

(1) De nye aktive stoffer azoxystrobin og kresoxim-methyl blev optaget i bilag I til direktiv 91/414/EØF ved Kommissionens direktiv 98/47/EF(6) og 1999/1/EF(7) til anvendelse udelukkende som fungicider uden angivelse af særlige betingelser, der har virkning på afgrøder, der kan behandles med plantebeskyttelsesmidler, som indeholder disse aktive stoffer.

(2) Der blev fastsat maksimalgrænseværdier for pesticidrester i og på alle varer, der er omfattet af direktiv 86/362/EØF og 90/642/EØF, ved Kommissionens direktiv 1999/71/EF(8) og 2000/48/EF(9) for azoxystrobinrester og ved Kommissionens direktiv 2000/58/EF(10) for kresoxim-methylrester.

(3) Da de nævnte maksimalgrænseværdier blev fastsat, blev det erkendt, at der skulle holdes øje med dem, og at de skulle ændres under hensyn til nye oplysninger og data. Ifølge direktiv 1999/71/EF, 2000/48/EF og 2000/58/EF skulle medlemsstaterne fastsætte midlertidige nationale maksimalgrænseværdier for andet korn og andre frugter og grøntsager som led i deres godkendelse af plantebeskyttelsesmidler, der indeholder azoxystrobin og kresoxim-methyl, og dette skulle meddeles Kommissionen i henhold til artikel 4, stk. 1, litra f), i direktiv 91/414/EØF. For at gøre dette lettere blev nogle af grænseværdierne i direktiv 1999/71/EF og 2000/48/EF og alle grænseværdierne i direktiv 2000/58/EF fastsat midlertidigt, så medlemsstaterne kan give godkendelser til nye anvendelsesformål og underrette Kommissionen efter proceduren i nævnte artikel. Ifølge den pågældende artikel skal den medlemsstat, som giver godkendelsen, hvis der findes en midlertidig EF-maksimalgrænseværdi, og det nye godkendte anvendelsesformål resulterer i højere grænseværdier, fastsætte en midlertidig national maksimalgrænseværdi i henhold til artikel 4, stk. 1, litra f), i direktiv 91/414/EØF, inden godkendelse kan gives.

(4) For at beskytte forbrugerne mod at blive eksponeret for rester i eller på produkter, for hvilke der ikke er givet nogen godkendelse, blev det ved vedtagelsen af direktiv 1999/71, 2000/48/EF og 2000/58/EF anset for hensigtsmæssigt at sætte midlertidige maksimalgrænseværdier til bestemmelsesgrænseværdien for disse produkter. Fastsættelsen af midlertidige EF-maksimalgrænseværdier er ikke til hinder for, at medlemsstaterne kan udstede midlertidige godkendelser for anvendelse af azoxystrobin og/eller kresoxim-methyl på sådanne produkter i henhold til artikel 4, stk. 1, litra f), i direktiv 91/414/EØF.

(5) For at godkende et plantebeskyttelsesmiddel skal medlemsstaterne anvende de ensartede principper, der er fastsat i bilag VI til direktiv 91/414/EØF, når de vurderer et dossier indsendt af ansøgeren om godkendelse, som er i overensstemmelse med bilag III til direktiv 91/414/EØF. Ifølge del A, afsnit 8, i bilag III til direktiv 91/414/EØF skal ansøgerne indsende oplysninger om foreslåede maksimalgrænseværdier tillige med en fuldstændig begrundelse og skøn over potentiel og faktisk eksponering gennem kosten/foderet og på anden måde. Ifølge del B, afsnit 2.4.2, og del C, afsnit 2.5, i bilag VI til direktiv 91/414/EØF skal medlemsstaterne vurdere de indsendte oplysninger om resternes virkninger på menneskers og dyrs sundhed og indflydelse på miljøet og træffe afgørelser om godkendelser, der sikrer, at restkoncentrationerne afspejler de minimumsmængder af plantebeskyttelsesmidlet, der er nødvendige for at opnå rimelig bekæmpelse svarende til god landbrugspraksis, og som er anvendt på en sådan måde, at resterne ved høst, slagtning eller efter oplagring er reduceret til et minimum.

(6) Der er fremlagt nye data om anvendelse af azoxystrobin på auberginer, peberfrugter, havre, humle, tørrede og friske ærter og anvendelse af kresoxim-methyl på asparges, jordbær og andre småfrugter og bær. Disse nye data er blevet vurderet, og som følge heraf bør de midlertidige maksimalgrænseværdier, der er fastsat for disse produkter i direktiv 1999/71/EF, 2000/48/EF og 2000/58/EF, revideres.

(7) Med optagelsen i bilag I til direktiv 91/414/EØF afsluttedes den tekniske og videnskabelige vurdering af azoxystrobin den 22. april 1998 i form af Kommissionens reviderede vurderingsrapport for azoxystrobin. I rapporten er den accepterede daglige indtagelse (ADI) for azoxystrobin fastsat til 0,1 mg/kg legemsvægt/dag. Med optagelsen i bilag I til direktiv 91/414/EØF afsluttedes den tekniske og videnskabelige vurdering af kresoxim-methyl den 16. oktober 1998 i form af Kommissionens reviderede vurderingsrapport for kresoxim-methyl. I rapporten er den accepterede daglige indtagelse (ADI) for kresoxim-methyl fastsat til 0,4 mg/kg legemsvægt/dag. Forbrugernes livslange eksponering for fødevarer behandlet med azoxystrobin eller kresoxim-methyl er blevet vurderet efter de procedurer og den praksis, der følges i EF, under hensyntagen til de retningslinjer, der er offentliggjort af WHO(11), og det er blevet beregnet, at de maksimalgrænseværdier, der er fastsat i dette direktiv, ikke giver anledning til overskridelse af ADI.

(8) Der blev ikke fundet akutte toksiske virkninger, som kræver fastsættelse af en akut referencedosis, under den vurdering og drøftelse, der gik forud for optagelsen af azoxystrobin og kresoxim-methyl i bilag I til direktiv 91/414/EØF.

(9) EF's handelspartnere er blevet hørt angående de grænseværdier, der er fastsat i dette direktiv, via Verdenshandelsorganisationen (WTO), og deres bemærkninger til disse grænseværdier er blevet taget i betragtning. Kommissionen vil undersøge muligheden for at fastsætte importtolerancer for maksimalgrænseværdier for bestemte kombinationer af pesticider og afgrøder, hvis der forelægges acceptable data.

(10) Der er taget hensyn til råd og henstillinger fra Den Videnskabelige Komité for Planter, især om beskyttelse af forbrugere af fødevarer, der er behandlet med pesticider.

(11) De i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

I del A i bilag II til direktiv 86/362/EØF indsættes følgende vedrørende azoxystrobin:

">TABELPOSITION>"

Artikel 2

I bilag II til direktiv 90/642/EØF affattes kolonnerne med titlen "azoxystrobin" og "kresoxim-methyl" som angivet i bilaget til nærværende direktiv.

Artikel 3

Bestemmelserne i artikel 3, stk. 2, i direktiv 2000/42/EF, hvor "Maksimalgrænseværdien for acephat på ferskner fastsættes til 0,02 (*) mg/kg", skal anvendes af medlemsstaterne fra og med 1. december 2001.

Artikel 4

1. Dette direktiv træder i kraft dagen efter offentliggørelsen i De Europæiske Fællesskabers Tidende.

2. Medlemsstaterne vedtager og offentliggør senest den 28. februar 2002 de love og administrative bestemmelser, der er nødvendige for at efterkomme dette direktiv. De underretter straks Kommissionen herom.

3. Medlemsstaterne anvender disse bestemmelser fra den 1. marts 2002.

4. Disse love og administrative bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 5

Dette direktiv er rettet til medlemsstaterne.

Udfærdiget i Bruxelles, den 28. juni 2001.

På Kommissionens vegne

David Byrne

Medlem af Kommissionen

(1) EFT L 221 af 7.8.1986, s. 37.

(2) EFT L 148 af 1.6.2001, s. 70.

(3) EFT L 350 af 14.12.1990, s. 71.

(4) EFT L 230 af 19.8.1991, s. 1.

(5) EFT L 175 af 28.6.2001, s. 21.

(6) EFT L 191 af 7.7.1998, s. 50.

(7) EFT L 21 af 28.1.1999, s. 21.

(8) EFT L 194 af 27.7.1999, s. 36.

(9) EFT L 197 af 3.8.2000, s. 26.

(10) EFT L 244 af 29.9.2000, s. 78.

(11) Guidelines for predicting dietary intake of pesticide residues (revised), prepared by the GEMS/Food Programme in collaboration with the Codex Committee on Pesticide Residues, offentliggjort af World Health Organisation 1997 (WHO/FSF/FOS/97.7)

BILAG

>TABELPOSITION>